Fótbolti - ÍBV semur við Mees Junior Siers Knattspyrnuráð ÍBV hefur gengið frá tveggja ára samningi við hollenska leikmanninn Mees Junior Siers . Hann er 27 ára og lék síðast með danska úrvalsdeildarliðinu Sönderjyske . Mees kom til reynslu hjá ÍBV fyrir stuttu síðan og kom þá skýrt í ljós að þar er á ferð kraftmikill og öflugur leikmað Mees á að baki yfir 100 leiki í hollensku 1. deildinni með félögunum AGOVV Apeldoorn og Helmond Sport . Hann á einnig að baki landsleiki með yngri landsliðum Hollands . Mees getur bæði leikið í stöðu bakvarðar sem og á miðsvæðinu , en er aðallega hugsaður sem miðjumaður hjá ÍBV . Mees verður mikilvægur hlekkur í því þriggja ára verkefni sem miðar að því að byggja upp öflugt lið ÍBV , sem hefur það markmið að ná betri árangri en undanfarin ár . Markmið félagsins og Jóhannesar Harðarsonar þjálfara liðsins , er að byggja upp lið sem leikur skemmtilega knattspyrnu , byggir á þeirri Eyjastemmingu sem lið ÍBV á að byggja á , og síðast en ekki síst að efla yngri leikmenn liðsins . Við vonumst einnig til að stuðningsmenn ÍBV , nær og fjær , taki vel á móti Mees og hann muni upplifa sanna Eyjastemmingu á leikjum ÍBV . Knattspyrnuráð ÍBV býður Mees velkominn á Eyjuna fögru og væntir mikils af honum .